ලොව සුපිරිතම දගපන්දු යවන්නා වන මුත්තයියා මුරලිදරන් ඔස්ටේ‍්‍රලියාවේ නැගී එන නවක පන්දු යවන්නන්ගේ දගපන්දු පුහුණුකරු වශයෙන් පත්වීමට සුදානම් බව ඔස්ට්‍රේලියාවේ "ඩේලි ටෙලිග්‍රාෆ්" පුවත්පත ඊයේ අනාවරණය කළේය.මුරලිදරන් පන්දුව දමා ගසන නෝබෝල් පන්දු යවන්නකු ලෙස විවේචනය කළ ඔස්ට්‍රේලියාව ඔහුගේ සේවය ලබා ගැනීමට යෑම විශේෂ සිදුවීමකි.ඔස්ට්‍රේලියානු ක්‍රිකට් පාලක මණ්ඩලය හා මුරලිදරන් මේ වන විටත් සාකච්ඡා කරමින් පවතින අතර ඉදිරියේදී ඔහු මේ පිළිබඳව නිල වශයෙන් ප්‍රකාශයක් කරනු ඇතැයි ඔස්ට්‍රේලියානු ක්‍රිකට් තේරීම් කමිටු සභාපති ග්‍රෙග් චැපල් මහතා පවසා තිබේ.1995 වසරේ මෙල්බෝර්න් හීී පැවැති ටෙස්ට් තරගයේදී ඔස්ට්‍රේලියාවේ විනිසුරු ඩැරල් හෙයාර් විසින් මුරලිගේ පන්දු යැවීම "දමා ගැසීමක්"යැයි පවසමින් හත්වතාවක් "නෝබෝල්" සංඥාව ලබාදුන් අතර පසුව පැවැති එක්දින තරගයකදී ඔස්ට්‍රේලියාවේම රෝස් එමර්සන් හා ටෝනි මැක්කියුලන් විනිසුරුවන්ද මුරලි "නෝබෝල්" පන්දු යවන්නකු බවට තීන්දු කළහ.මේ හේතුවෙන් මුරලිදරන් පන්දු යවන විට ඔස්ටේ‍්‍රලියානු ප්‍රේක්ෂකයන් බොහෝ දෙනෙකුද "නෝබෝල් මුරලි" යනුවෙන් ඝෝෂා කළහ.පසුගිය වසරේ මුත්තයියා මුරලිදරන් වැඩිම ටෙස්ට් කඩුලු වාර්තාව පිහිටුවද්දීද ඩැරල් හෙයාර් හා රෝස් එමර්සන් විනිසුරුවන් පැවැසුවේ මුරලි තවමත් පන්දුව දමා ගසන්නෙක් බවය.